สัปดาห์นี้มีประเด็น
สัปดาห์นี้ยังคงอัดแน่นด้วยงานสัมมนา เริ่มวันที่ 9 ต.ค. เวลา 10.30 น. คณะกรรมการนักศึกษาวิทยาลัยป้องกันราชอาณาจักร 2550 (วปอ.) ร่วมกับสำนักงานเศรษฐกิจการคลัง จัดงานเสวนา &#8220;ประเทศไทยกับการก้าวสู่ประชาคมอาเซียน&#8221; โดยมี พล.อ.ประยุทธ์ จันทร์โอชา ผู้บัญชาการทหารบก ปาฐกถาพิเศษ และมี สุรินทร์ พิศสุวรรณ เลขาธิการอาเซียน พยุงศักดิ์ ชาติสุทธิผล ประธานสภาอุตสาหกรรมแห่งประเทศไทย และธนินท์ เจียรวนนท์ ประธานกรรมการ บริษัท เจริญโภคภัณฑ์อาหาร เข้าร่วม ฯลฯ ณ โรงแรมเซ็นทาราแกรนด์ แอท เซ็นทรัลพลาซา ลาดพร้าว กรุงเทพฯ
6 ต.ค. 2555

สัปดาห์นี้ยังคงอัดแน่นด้วยงานสัมมนา เริ่มวันที่ 9 ต.ค. เวลา 10.30 น. คณะกรรมการนักศึกษาวิทยาลัยป้องกันราชอาณาจักร 2550 (วปอ.) ร่วมกับสำนักงานเศรษฐกิจการคลัง จัดงานเสวนา “ประเทศไทยกับการก้าวสู่ประชาคมอาเซียน” โดยมี พล.อ.ประยุทธ์ จันทร์โอชา ผู้บัญชาการทหารบก ปาฐกถาพิเศษ และมี สุรินทร์ พิศสุวรรณ เลขาธิการอาเซียน พยุงศักดิ์ ชาติสุทธิผล ประธานสภาอุตสาหกรรมแห่งประเทศไทย และธนินท์ เจียรวนนท์ ประธานกรรมการ บริษัท เจริญโภคภัณฑ์อาหาร เข้าร่วม ฯลฯ ณ โรงแรมเซ็นทาราแกรนด์ แอท เซ็นทรัลพลาซา ลาดพร้าว กรุงเทพฯ
วันที่ 10 ต.ค. เวลา 08.30 น. คณะกรรมการพิจารณาปรับปรุงและพัฒนากฎหมายว่าด้วยหลักประกันทางธุรกิจ จัดการประชุมรับฟังความคิดเห็นกลุ่มย่อย เกี่ยวกับร่าง พ.ร.บ.หลักประกันทางธุรกิจ พ.ศ. ... ณ ห้องประชุมสุรเกียรติ์ เสถียรไทย ชั้น 4 อาคารเทพทวาราวดี คณะนิติศาสตร์ จุฬาลงกรณ์มหาวิทยาลัย 
ในวันเดียวกัน เวลา 10.30 น. บริษัท ฟิทช์ เรทติ้งส์ จัดงานสัมมนาประจำปี เรื่อง ภาวะเศรษฐกิจโลก ปัจจัยเสี่ยงที่มีต่อภาคธนาคาร และแนวโน้มอันดับเครดิตของประเทศไทย โดยมี กิตติรัตน์ ณ ระนอง รองนายกรัฐมนตรีและ รมว.คลัง เปิดการสัมมนา พร้อมด้วย ไพรินทร์ ชูโชติถาวร ประธานเจ้าหน้าที่บริหารและกรรมการผู้จัดการใหญ่ บริษัท ปตท. ชาติศิริ โสภณพนิช กรรมการผู้จัดการใหญ่ ธนาคารกรุงเทพ ฯลฯ ร่วมการเสวนาในหัวข้อ โอกาสการเติบโตและความเสี่ยงของประเทศไทยและภูมิภาค ณ โรงแรมพลาซ่า แอทธินี และเวลา 13.00 น. สถาบันบัณฑิตบริหารธุรกิจศศินทร์ฯ จัดสัมมนา “โค้งสุดท้ายสู่ AEC รู้สู้ Free Flow of Capital” ณ ห้องศศินทร์ฮอลล์ อาคารศศปาฐศาลา ชั้น 9